洪嘉豪露腹肌唔敢剥晒 Marftube top下滑狂抽衫搶鏡
2024年04月14日 10:47
東網電視
更多新聞短片
歌手洪嘉豪(Kaho)一連兩場處男紅館騷《Kaho Live 2024》昨晚(13日)開鑼,火車站設有主題相框兼打卡位,供粉絲影相。不少藝人送上花籃到賀,包括張敬軒、鄭裕玲和何爵天導演等,而到場睇騷有男神魏浚笙、女團Lolly Talk、鍾雪瑩、陳穎欣、鄺潔楹、練美娟和強尼等。
Kaho穿着雙色西裝以《主角光環》揭開序幕,之後換了一件露腰裝晒出結實腹肌,施展舞技,邊唱邊跳《明星示範生Superstar》,相當調皮,唱《表情符號》時他用手機玩變臉App四圍與歌迷合照。他自爆為鍛煉腹肌,現在起身飲水都見頭暈,身體弱了很多,健身教練都叫他吃東西。有人大叫除衫,他笑謂:「我阿媽今日喺度,再除埋佢唔認我啦!我入行時阿媽叫我唔好除晒衫,今日已經好無安全感。」他稱不知從幾時開始,洪嘉豪的歌令人好開心、好搞笑和色彩繽紛:「但每個色彩繽紛背後都有另一面,內心唔會日日都彩色,有啲歌好似內心住咗隻小怪獸。」然後唱出《衰仔樂園》。
演唱會嘉賓是COLLAR的邱彥筒(Marf)初初混入Dancer之中,與Kaho手拖手唱出《仍有心跳脈搏》後,Marf脫去外套僅穿tube top唱出《I'm Marf-elous》,但因Marf動作大,肚兜下滑,見她要頻頻抽衫。Kaho表示:「第一次認識Marf是拍劇,我做哥哥,佢係我識最妹豬嘅女仔,所以幾錫佢。」
為配合《黑玻璃》的歌詞「我帶你走 坐我車 」台上竟然升起一部白色房車做配襯。他稱有點不開心,因開騷前車照曝光,然後問觀眾:「諗住超勁,都勁㗎嘛?我今日打大佬,已經盡咗力,呢刻唱歌唔覺得自己開緊演唱會,感覺好似屋企唱歌。」他稱發覺所有Hit歌都不是他寫,令他唔敢及無信心再去創作,然後唱出曲詞都是由他寫的《我懂》。
他說有人覺得他處男演唱會名字太簡單有點Hea,他就是想用自己做示範:「香港哋有好多嘉豪,出道就無改藝名,我係第一個叫嘉豪嘅歌手,唔想因為出身而覺得自己做唔到,嘉豪個名好普通,啲人話我樣普通、唱歌又好普通,但有時想擁抱自己。」雖然名字平凡,但認為這個平凡的嘉豪能夠行到這裏,已經盡了力。他鼓勵大家不要怕失敗,認為要做就努力做好,衰咗再認輸。到了Encore環節,他表示自己好多時做得不好,會做錯事及向阿媽發脾氣,希望大家今晚之後,無論以前做過甚麼錯事都既往不咎,然後唱出《洗面》。
騷後受訪,對於首場紅館騷,Kaho自評70-80分,跳舞時有甩漏,第二場會跳好一點。沒有為演唱會刻意減肥,但因為有壓力,胃口減少:「今日食嘢都想嘔,可能胃細咗,腰圍只有27吋。」之前跟教練操練,練到4、5嚿腹肌,媽媽不准他除衫?他笑指今次阿媽應該好驕傲,因為身材有美感。提到Marf頻頻抽衫並不知情,兩人重演劇中的情節,他自爆唱《隨波逐流》時,一時分神,被觀眾碰撞,幸沒有走音,認為是意外,覺自己有責任要盡力,故要道歉,希望粉絲原諒:「唱《只要你不尷尬》時,好多感觸,見到Dancer着住我着過嘅衫,好似見到好多個自己,有幾次好想喊。」